76. ΑΠΟΦΑΣΗ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 23968 της 25/25 Απρ. 1983 (ΦΕΚ  Β΄ 211) Καθορισμός των δικαιωμάτων που παρακρατούν οι άμισθοι υποθηκοφύλακες Τροποποιούμε την αριθ. 34425/1981 απόφασή μας και ορίζουμε τα εξής: 1.Το σύνολο των δικαιωμάτων που ορίζει η παρ. 1 της αριθ. 34425/1981 απόφασής μας ότι παρακρατεί ο άμισθος υποθ/κας ή ο αναπληρωτής αυτού ή ο συμβ/γράφος ή Ειρηνοδίκης που εκτελεί χρέη υποθ/κα καθορίζεται σε 883.000 δραχμ. το χρόνο. 2.Το ποσοστό 20% που προβλέπεται από την παρ. 2 της ίδιας απόφασης υπολογίζεται στο εξής επί του ποσού των πέραν των 883.000 δραχμ. εισπραττομένων δικαιωμάτων το χρόνο. Σε καμία περίπτωση, το ποσό που συνολικά παρακρατείται το χρόνο από τα δικαιώματα που εισπράττονται, δεν δύναται να είναι μεγαλύτερο από τις δραχμ. 1.186.000 ή τις δρχ. 98.830 το μήνα. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβέρνησης. 